Vier spoedvrate oor die naweek gevangVier mans is Sondag op die R59 suid by die Kliprivierbrug weens spoedoortreding in hegtenis geneem. Wilfred Kgasago, woordvoerder vir die Ekurhuleni metropolisie sê ŉ 31-jarige man op ŉ motorfiets wat 197 km/h gery het en ŉ 43-jarige motorfietsryer wat 161 km/h gery het, is in hegtenis geneem. ŉ 31-jarige man wat 161 km/h met sy motor gejaag het en ŉ 46-jarige bestuurder van ŉ ligte afleweringsvoertuig wat 197 km/h gery het, is ook afgetrek. Al vier is vir roekelose en nalatige bestuur in hegtenis geneem. Die mans het borg tussen R500 en R1 000 betaal en sal na verwagting binnekort in die landdroshof in Alberton verskyn. Twee ander motoriste is R1 500 elk beboet. -SAPA